hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ja hu zh hu zh hu ja hu hu hu hu hu hu en en es es es es en hu en hu hu hu hu hu hu hu hu en hu hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
2. Uránia Filmnapok A fény mesterei – magyar operatőrök
Írta: MoziNéző | 2014,jan,21 | Filmes események, Filmhírek | 0 |
Január utolsó hétvégéjén az Uránia Nemzeti Filmszínház szervezésében másodszor jelentkezik a tavaly nagy sikert aratott Uránia Filmnapok. A program közel ötven vetítéssel, élőzenei műsorokkal, fotókiállítással és szakmai programokkal köszönti a magyar filmet – ezúttal az operatőrök művészete előtt tisztelegve.
A rendezvény új szempontokat kíván adni a film, a magyar film múltjának és jelenének vizsgálatához, s a választott szempont ezúttal – a filmhang és a filmzene után – a filmkép. A szervezők a hagyományos szerzői filmes paradigmától elszakadva a méltán híres magyar operatőri iskola teljesítményén keresztül mutatnak rá a magyar film gazdagságára, megőrzésének fontosságára, alkalmat teremtve egyúttal a filmekről való párbeszédre is.
A műsorban szereplő közel ötven vetítésen nyolcvannál is több rövid- és egész estés-, játék- és dokumentumfilmet láthatnak a nézők. A csaknem száz évet felölelő válogatás legkorábbi darabja az 1918-ban készült Aphrodite – az idehaza méltatlanul elfeledett Vass Károly operatőri munkája –, legújabb pedig a 2013-ban Cannes-ban bemutatott, Dobos Tamás által fotografált Lágy eső. A filmkínálat, amely a szűk három nap terjedelmi korlátai ellenére is rendkívül sokszínű képet mutat, kiemelt helyen foglalkozik Illés György és Hegyi Barnabás életművével; a szakma két, száz éve született mesterétől három-három nagyjátékfilmet láthat a közönség.
Számos kevéssé ismert, ritkán látható alkotást is tartogat a műsor. Ilyen Sugár Pál 1929-es rendezése, a Rabmadár. Az elveszettnek hitt film egy holland magángyűjteményben maradt fenn, de a nyolc felvonásos kópiából korábban csak öt került elő. Most – az Osztrák Filmarchívum jóvoltából Magyarországon először – a teljes változatot láthatja a közönség. Kései némafilmünket, melyben a magyar filmgyártás nagy úttörője, Bécsi József társoperatőrként dolgozott, Darvas Ferenc kíséri zongorán.
A vetítési programot, amelynek minden egyes előadására jelképes 50 forintért regisztrálhatnak a nézők, további élőzenei produkciók is színesítik, melyekre a belépés díjtalan. Szombat este az emeleti Kávéházban a Brass on Brass együttes dzsessz sztenderdekkel, dixieland, blues, gospel és szving dalokkal szórakoztatja a nagyérdeműt, míg vasárnap 5 órától Darvas Ferenc zenei improvizációi idézik meg az ötvenes-hatvanas éveket.
Szombat délután 3 órától kerekasztal-beszélgetés várja az érdeklődőket, melynek témája a sokat emlegetett „magyar operatőri iskola”. Mit értettek ez alatt az ötvenes évektől kezdődően, hogyan alakult át jelentése az idők folyamán, és mit jelent ma – erre keresik a választ a meghívott vendégek: Sára Sándor, Kende János, Koltai Lajos és Nagy András operatőrök, valamint Muhi Klára filmkritikus és Fazekas Eszter filmtörténész. Moderál: Buglya Zsófia.
Az emeleti Kávéházban látható alkalmi kiállítás a magyar operatőri szakma múltja előtt tiszteleg.
Részletes program és jegyfoglalás a Filmszínház megújult honlapján: www.urania-nf.hu
Előző Én, Frankenstein (I, Frankenstein) 2014
Következő A futurológiai kongresszus (The Congress) 2013
Száguld a Csillagok között
Mátrix Budapest egyetlen tető(kert) mozijában
Kilenc élet – szinkronizált előzetes 2
Heti mozipremier – 2016. augusztus 25.: Sötétség, Tarantino, bestseller adaptáció, óriás
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Mennem kell (Strahinja Banovic / As Far As I Can Walk) 2021
Nincs baj, drágám (Don’t Worry Darling) 2022
Közeleg Horvát Lili rendezése az Átriumban
Fábri 105: Nagyszabású vetítés-sorozat a Kino Cafe moziban!
Elátkozott barlang (Zakliata jaskyna) 2022
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Mennem kell (Strahinja Banovic / As Far As I Can Walk) 2021
Nincs baj, drágám (Don’t Worry Darling) 2022
Közeleg Horvát Lili rendezése az Átriumban
Fábri 105: Nagyszabású vetítés-sorozat a Kino Cafe moziban!
Elátkozott barlang (Zakliata jaskyna) 2022
Elegant Themes által tervezett | Powered by WordPress